Apstiprināti ar

AS “Augtsprieguma tīkls”

valdes 2017.gada 20.decembra lēmumu Nr. 169/58

**Sistēmas palīgpakalpojuma līguma Regulēšanas pakalpojuma sniegšanas noteikumi**

# Vispārīgie jautājumi

* 1. Šo Noteikumu mērķis ir noteikt kārtību, kādā regulēšanas pakalpojuma sniedzējs (turpmāk - RPS) sniedz un AS “Augstsprieguma tīkls” (turpmāk - PSO) saņem regulēšanas pakalpojumu Sistēmas palīgpakalpojuma līguma (turpmāk – Līgums) ietvaros.
  2. Šajos Noteikumos ir lietoti šādi termini:
     1. regulēšanas produkts - produkts, kas atbilst Vienotajos Baltijas balansēšanas tirgus noteikumos (turpmāk - Tirgus noteikumos) minētā manuālās frekvences atjaunošanas rezerves (turpmāk – mFRR) standarta produkta noteiktajai specifikācijai.
     2. regulēšanas enerģija - enerģija, ko PSO izmanto balansēšanai un ko nodrošina RPS. Regulēšanas enerģijas apjomu nosaka kā aktivizētās regulēšanas jaudas megavatos un tās aktivizācijas ilguma stundās reizinājumu;
     3. regulēšanas jauda - rezerves jaudas daudzums, kuru RPS piekritis uzturēt un attiecībā uz kuru RPS ir piekritis uz līguma darbības laiku iesniegt PSO regulēšanas produkta solījumus par atbilstošu regulēšanas enerģijas daudzumu;
     4. norēķinu periods – laika periods, par kuru veic norēķinus par regulēšanas pakalpojuma sniegšanu; norēķinu periods ir viens kalendārais mēnesis;
     5. dalāmība - regulēšanas produkta solījuma parametrs, kas nozīmē, ka PSO var no RPS piedāvātajiem regulēšanas produkta solījumiem izmantot tikai daļu — jaudas apjoma vai ilguma ziņā;
     6. Baltijas kopējā izdevīguma secības saraksti - saraksti, kuros pēc solījuma cenas sarindoti regulēšanas solījumi un kurus izmanto šo solījumu aktivizācijai.
  3. Šajos Noteikumos lietotie termini, kas nav izskaidroti šajos Noteikumos, lietoti tādā nozīmē, kādi tie ir lietoti Tirgus noteikumos un Komisijas 2017. gada 23.novembra Regulā (ES) 2017/2195 ar ko izveido elektroenerģijas balansēšanas vadlīnijas.
  4. Šajos Noteikumos minētie termiņi, kas izteikti darba dienās nosakāmi, ņemot vērā Latvijā noteiktās svētku dienas.
  5. RPS ir tiesības piegādāt PSO regulēšanas produktu augšupvērstajai aktivizēšanai un piegādāt PSO regulēšanas produktu lejupvērstajai aktivizēšanai. PSO nosaka regulēšanas produktu prasības un to iesniegšanas kārtību saskaņā ar Tirgus noteikumiem.
  6. RPS regulēšanas produktiem jāatbilst šo Noteikumu 1. pielikumā iekļautajai produktu specifikācijai.
  7. PSO saņemtos, šo Noteikumu un Tirgus noteikumu prasībām atbilstošos RPS iesniegtos regulēšanas produktu solījumus iekļauj Baltijas kopējā izdevīguma secības sarakstos.

1. **Regulēšanas produktu solījumu iesniegšana**
   1. RPS iesniedz regulēšanas produkta solījumus un tā labojumus saskaņā ar šo Noteikumu 2. pielikumā iekļauto formu.
   2. RPS iesniedz regulēšanas produkta solījumus nākamajai dienai līdz tekošās dienas 16:00 pēc Austrumeiropas laika (turpmāk – EET).
   3. RPS var sniegt regulēšanas produkta solījumu labojumus ne vēlāk kā 45 minūtes pirms regulēšanas produkta solījumam atbilstošā tirdzniecības intervāla. Pēc šī termiņa RPS iesniegtie regulēšanas produkta solījumi kļūst neatsaucami un tos vairs nevar labot.
   4. PSO izvērtē RPS iesniegto regulēšanas produkta solījumu atbilstību Tirgus noteikumiem:
      1. ja RPS iesniegtais regulēšanas produkta solījums atbilst Tirgus noteikumiem, PSO nosūta RPS iesniegto regulēšanas produkta solījumu iekļaušanai atbilstošajā Baltijas kopēja izdevīguma secības sarakstā;
      2. ja RPS iesniegtais solījums neatbilst Tirgus noteikumiem, PSO par to informē RPS ne vēlāk kā 15 minūtes pirms regulēšanas produkta solījumam atbilstošā tirdzniecības intervāla. Šādi solījumi netiek iekļauti atbilstošajā Baltijas kopējā izdevīguma secības sarakstā.
   5. Ja iesniegts regulēšanas produkta solījums kļūst nepieejams tehnisku iemeslu dēļ, RPS ir pienākums nekavējoties par to informēt PSO.
2. **Regulēšanas produktu solījumu aktivizēšana**
   1. PSO ir tiesības aktivizēt jebkuru RPS iesniegto regulēšanas produktu solījumu saskaņā ar solījumā norādītajiem nosacījumiem tikai tādiem mērķiem, kādi noteikti Tirgus noteikumos.
   2. Regulēšanas produkta solījums var tikt izmantots tikai tam atbilstošajā tirdzniecības intervālā. Katrā nākamajā tirdzniecības intervālā aktivizācijas komanda jānosūta no jauna.
   3. Regulēšanas produkta solījuma aktivizācija notiek pēc PSO dispečera dotās aktivizācijas komandas. Dispečera dotās aktivizācijas komandas RPS tiek nodotas elektroniski, nosūtot rīkojumu, izmantojot šo Noteikumu 3. pielikumā noteikto formu, nepieciešamības gadījumā to papildinot. Dispečera dotajā aktivizācijas komandā jānorāda jaudas aktivizācijas sākuma laiks un jaudas apjoms.
   4. Regulēšanas produkta piegādes pārtraukšana notiek pēc PSO dispečera dotās dezaktivizācijas komandas vai tirdzniecības intervāla beigām. Dispečera dotās dezaktivizācijas komandas RPS tiek nodotas elektroniski, nosūtot rīkojumu, izmantojot šo Noteikumu 3. pielikumā noteikto formu, nepieciešamības gadījumā to papildinot. Dispečera dotajā dezaktivizācijas komandā jānorāda jaudas aktivizācijas beigu laiks.
   5. RPS ir pienākums nosūtīt apstiprinājumu par saņemšanu par katru saņemto elektronisko pastu ar PSO dispečera komandu saskaņā ar šo Noteikumu 3. pielikumu.
   6. Gadījumā, ja tirdzniecības intervāla laikā elektroniskā pasta pakalpojumi nav pieejami, PSO un RPS ir tiesības izmantot telefonsakarus, lai veiktu aktivizācijas vai dezaktivizācijas rīkojumu vai apstiprinājumu par PSO dispečera komandas saņemšanu . PSO un/vai RPS ir pienākums nekavējoties elektroniski nosūtīt iepriekšminēto informāciju elektroniski tiklīdz elektroniskā pasta pakalpojumu pieejamība ir atjaunota.
   7. Gadījumā, ja pēc PSO dispečera aktivizācijas komandas vai aktivizācijas pārtraukšanas komandas nosūtīšanas RPS no RPS apstiprinājums par saņemšanu netiek saņemts 1 (vienas) minūtes laikā, tad PSO dispečers izmanto telefonsakarus saziņai ar RPS, lai veiktu regulēšanas produkta solījuma aktivizācijas komandas vai aktivizācijas pārtraukšanas komandas nodošanu.
   8. Gadījumā, ja PSO, veicot šo Noteikumu 3.7. punktā minētās darbības, neizdodas gūt no RPS apstiprinājumu par aktivizācijas komandas saņemšanu, PSO ir tiesības uzskatīt konkrēto regulēšanas pakalpojuma solījumu par nepieejamu.
   9. Gadījumā, ja PSO, veicot šo Noteikumu 3.7. punktā minētās darbības neizdodas gūt no RPS apstiprinājumu par dezaktivizācijas komandas saņemšanu, dezaktivizācijas laiks tiek noteikts sekojoši:
      1. ja PSO var pierādīt, ka PSO ir nodevis dezaktivizācijas ziņojumu elektroniski un/ vai telefoniski, tad tiek uzskatīts, ka RPS veica dezaktivizāciju brīdī, kad PSO nodeva dezaktivizācijas rīkojumu;
      2. ja PSO nevar pierādīt, ka PSO ir nodevis dezaktivizācijas ziņojumu elektroniski un/ vai telefoniski, tad tiek uzskatīts, ka RPS veica dezaktivizāciju līdz aktivizācijas komandā norādītā aktivizācijas beigu laikam.
   10. Pēc aktivizācijas komandas saņemšanas RPS ir pienākums izpildīt dispečera komandu saskaņā ar dispečera doto aktivizācijas komandas rīkojumu.
   11. Faktiskais aktivizācijas apjoms tirdzniecības intervālā nedrīkst atšķirties no dispečera komandas rīkojumā noteiktā apjoma vairāk par 20% (divdesmit procentiem). Gadījumā, ja dispečera komandas rīkojumu precīza neizpilde atkārtojas, PSO ir tiesības rakstveidā brīdināt RPS par šo Noteikumu prasību pārkāpumu.
3. **Regulēšanas pakalpojuma maksas noteikšana**
   1. Regulēšanas pakalpojuma maksu par RPS pārdoto un PSO nopirkto regulēšanas enerģiju (regulēšanu uz noslodzi) konkrētā norēķinu periodā PSO nosaka:

, kur

– regulēšanas pakalpojuma maksa par PSO nopirkto un RPS pārdoto regulēšanas enerģiju (EUR);

– regulēšanas pakalpojuma ietvaros PSO pirktās un RPS pārdotās regulēšanas enerģijas apjoms, kas piegādāts augšupvērsti veicot normālo solījuma aktivizāciju tirdzniecības intervālā *t* (MWh);

– normālās aktivizācijas margināla cena regulēšanas enerģijai augšupvērstai aktivizācijai tirdzniecības intervālā *t* (EUR/ MWh);

– regulēšanas pakalpojuma ietvaros PSO pirktās un RPS pārdotās enerģijas apjoms, kas aktivizēts veicot speciālo aktivizāciju speciālās aktivizācijas reizē *n* (MWh);

– RPS aktivizētā solījuma cena, kas vienāda ar RPS solījumā noteikto cenu speciālās aktivizācijas reizē *n* (EUR/ MWh);

*T* – tirdzniecības intervālu skaits attiecīgajā norēķinu periodā;

*t* – tirdzniecības intervāls;

*N* – speciālās aktivizācijas reižu skaits attiecīgajā norēķinu periodā;

*n* – speciālā regulēšanas produkta solījuma aktivizēšana.

* 1. Regulēšanas pakalpojuma maksu par PSO pārdoto un RPS nopirkto regulēšanas enerģiju (regulēšanu uz atslodzi) konkrētā norēķinu periodā PSO nosaka:

, kur

– regulēšanas pakalpojuma maksa par PSO pārdoto un RPS nopirkto regulēšanas elektroenerģiju (EUR);

– regulēšanas pakalpojuma ietvaros PSO pārdotās un RPS pirktās elektroenerģijas apjoms, kas piegādāts lejupvērsti veicot normālo solījuma aktivizāciju tirdzniecības intervālā *t* (MWh);

– normālās aktivācijas margināla cena lejupvērstai aktivizācijai tirdzniecības intervālā *t* (EUR/ MWh);

– regulēšanas pakalpojuma ietvaros PSO pārdotās un RPS pirktās elektroenerģijas apjoms, kas aktivizēts veicot speciālo aktivizāciju speciālās aktivizācijas reizē *n* (MWh).

* 1. Regulēšanas pakalpojuma ietvaros PSO pirktās vai pārdotās enerģijas apjomu, konkrētā tirdzniecības intervālā, kas piegādāts veicot normālo aktivizāciju ( tiek noteikts sekojoši:

, kur

– normālās aktivizācijas dispečera komandas rīkojumā fiksēto aktivizētā solījuma jaudas apjomu (MW);

– normālās aktivizācijas piegādes periods stundās (no aktivizācijas sākuma laika līdz dezaktivizācijas laikam) (h);

– konkrēta aktivizācija;

– aktivizāciju skaits tirdzniecības intervālā t.

* 1. Regulēšanas pakalpojuma ietvaros PSO pirktās vai pārdotās enerģijas apjomu konkrēta solījuma ietveros, kas piegādāts veicot speciālo aktivizāciju ( tiek noteikts sekojoši:

, kur

– speciālās regulēšanas produkta solījuma aktivizēšanas n dispečera komandas rīkojumā fiksēto aktivizētā solījuma jaudas apjomu (MW)

– speciālās regulēšanas produkta solījuma aktivizēšanas *n* piegādes periods stundās (no aktivizācijas sākuma laika līdz dezaktivizācijas laikam) (h).

* 1. Aktivizēta regulēšanas produkta solījuma cenu solījumam, kas aktivizēts veicot normālo aktivizāciju (PSO nosaka saskaņā ar Tirgus noteikumos noteikto kārtību pielietojot marginālās cenas metodiku:
     1. regulēšanas produkta solījumiem, kas augšupvērsti aktivizēti (uz noslodzi) marģinālo cenu nosaka vienādu ar lielāko, tirdzniecības intervālā t augšupvērsti aktivizētā solījuma cenu;
     2. regulēšanas produkta solījumiem, kas lejupvērsti aktivizēti (uz atslodzi) marģinālo cenu nosaka vienādu ar zemāko, tirdzniecības intervālā t lejupvērsti aktivizētā solījuma cenu.
  2. Aktivizēta regulēšanas produkta solījuma cenu, kas aktivizēts veicot speciālo aktivizāciju () PSO nosaka saskaņā ar Tirgus noteikumos noteikto kārtību, pamērojot RPS regulēšanas produkta solījumā noteikto cenu.

1. **RPS Sniegtā regulēšanas pakalpojuma apjoma saskaņošana**
   1. PSO divu darba dienu laikā pēc regulēšanas produkta solījuma aktivizācijas sagatavo un nosūta RPS atskaiti par izmantoto regulēšanas apjomu (MWh), piemēroto cenu (EUR/MWh) un summu (EUR) par katru tirdzniecības intervālu atsevišķi norādot:
      1. Regulēšanas produktus, kas piegādāti veicot augšupvērstu aktivizāciju;
      2. Regulēšanas produktus, kas piegādāti veicot lejupvērstu aktivizāciju.
   2. RPS un PSO vienas darba dienas laikā pēc šo Noteikumu 5.1. punktā minētās atskaites nosūtīšanas RPS, RPS un PSO abpusēji šo atskaiti elektroniski saskaņo.
2. **Pielikumi**
3. pielikums – Regulēšanas produkta raksturojums;
4. pielikums – Forma regulēšanas jaudas piedāvājumam;
5. pielikums – PSO dispečera dotās regulēšanas produkta aktivizācijas un dezaktivizācijas komandas forma

**1. Pielikums**

Sistēmas palīgpakalpojuma līguma regulēšanas pakalpojuma sniegšanas noteikumi (apstiprināti ar AS “Augstsprieguma tīkls” valdes 20.12.2017. lēmumu Nr. 169/58)

**Regulēšanas produkta raksturojums**

|  |  |
| --- | --- |
| **Parametrs** | **Regulēšanas produkta raksturojums** |
| Sagatavošanās periods | PSO unRPS par to vienojas pa tālruni |
| Rampveida izmaiņu periods | Ne vairāk kā 15 min |
| Pilnīgas aktivizācijas laiks | Ne vairāk kā 15 min |
| Minimālais un maksimālais daudzums | MIN = 1 MW; MAX = nav ierobežojumu; solis - 1 MW |
| Dezaktivizācijas periods | Ne vairāk kā 15 min |
| Cenas aprēķina metode | Robežcena Normālai aktivizācijai; Apmaksa kā par RPS solījumu īpašajai aktivizācijai |
| Minimālā un maksimālā cena | MIN nav noteikts; MAX = 5000 EUR/MWh  Precizitāte 0,01 EUR/MWh |
| Dalāmība | DefinēRPS (dalāma vai nedalāma) |
| Minimālais un maksimālais piegādes periods | MIN = 1 min; MAX = 60 min (bet ne vēlāk kā līdz tirdzniecības intervāla beigām).  Izšķirtspēja 1 minūte |
| Derīguma periods | 60 min |
| Aktivizācijas režīms | Manuāli |
| Minimālais laika periods starp dezaktivizācijas perioda beigām un nākamo aktivizāciju | Nav noteikts |
| Solījumu sasaiste | Solījumu sasaiste laikā nav atļauta. Solījumus var saistīt enerģijā viena tirdzniecības intervāla ietvaros, t. i., solījumu 2 var aktivizēt tikai tad, ja ir aktivizēts solījums 1. Ja solījums 1 nav aktivizēts, solījums 2 nav pieejams. Balansēšanas enerģijas solījumu sasaistīšana ir vienvirziena. |
| Norēķinu daudzuma noteikšana: nepieciešamais piegādes sākuma laiks, rīkojuma beigu laiks. | Bloka produkts starp nepieciešamo piegādes sākumu un pasūtījuma beigu laiku.  Enerģija tiek noteikta ar 0,001 MWh precizitāti |
| Balansēšanas enerģijas tirgus slēgšanas laiks | H-45 min |
| Solījumu noteiktība | Visi saņemtie solījumi ir noteikti (fiksēti). RPS ir pienākums informēt PSO, ja rodas neplānoti tehniskie ierobežojumi solījumu izpildē pēc balansēšanas enerģijas tirgus slēgšanas laika, bet ne vēlāk kā aktivizācijas rīkojuma iesniegšanas brīdī. |

**2. Pielikums**

Sistēmas palīgpakalpojuma līguma regulēšanas pakalpojuma sniegšanas noteikumi

(apstiprināti ar AS “Augstsprieguma tīkls” valdes 20.12.2017. lēmumu Nr. 169/58)

**Forma regulēšanas jaudas piedāvājumam**

Elektroniska pastā Subject: "RPS"\_Regulesana // Faila nosaukums: "RPS"\_Reg\_DD.MM.YYYY.xlsx



**3. Pielikums**

Sistēmas palīgpakalpojuma līguma regulēšanas pakalpojuma sniegšanas noteikumi

(apstiprināti ar AS “Augstsprieguma tīkls” valdes 20.12.2017. lēmumu Nr. 169/58)

**PSO dispečera dotās regulēšanas produkta aktivizācijas un dezaktivizācijas komandas forma**

1. Forma regulēšanas jaudas aktivizācijas komandai

Formas piemērā attēlots pieprasījums elektroenerģijas tirgus dalībniekam aktivizēt regulējošo jaudu uz noslodzi 10 MW apmērā 2016.gada 2.novembrī no 13:00 līdz 14:00.

From: "AST\_dispeceri" <dispeceri@ast.lv>

To: [elektroenerģijas tirgus dalībnieka e-pasta adrese]

Date: 02.11.2016 13:00

Subject: (02-11-2016 h 13 - 14 Regulēšana uz noslodzi, pakalpojuma pieprasījums ETD->AST

02-11-2016 h 13 - 14 Aktivēt regulējošo jaudu uz noslodzi ETD->AST **10MW sākot no 13:00 līdz 13:60**, kurETD - elektroenerģijas tirgus dalībnieka saīsināts nosaukums.

1. Forma saņemtās jaudas aktivizācijas komandas apstiprināšanai:

From: [elektroenerģijas tirgus dalībnieka e-pasta adrese]

To: dispeceri@ast.lv, ast.plan@ast.lv

Date: 02.11.2016 13:00

Subject: Re:(02-11-2016 h 13 - 14 Regulēšana uz noslodzi, pakalpojuma pieprasījums ETD->AST ACCEPTED

Apstiprinu saņemto dispečera komandu.

02-11-2016 h 13 - 14 Aktivēt regulējošo jaudu uz noslodzi ETD->AST **10MW sākot no 13:00 līdz 13:60**

1. Forma regulēšanas jaudas dezaktivizācijas komandai

From: "AST\_dispeceri" <dispeceri@ast.lv>

To: [elektroenerģijas tirgus dalībnieka e-pasta adrese]

Date: 02.11.2016 13:30

Subject: (02-11-2016 h 13 – 13:30 Regulēšana uz noslodzi, pakalpojuma pieprasījums ETD->AST

02-11-2016 h 13 - 14 Aktivēt regulējošo jaudu uz noslodzi ETD->AST **10MW sākot no 13:00 līdz 13:30**,

IV. Forma saņemtās jaudas dezaktivizācijas komandas apstiprināšanai:

From: [elektroenerģijas tirgus dalībnieka e-pasta adrese]

To: dispeceri@ast.lv, ast.plan@ast.lv

Date: 02.11.2016 13:30

Subject: Re:(02-11-2016 h 13 – 13:30 Regulēšana uz noslodzi, pakalpojuma pieprasījums ETD->AST ACCEPTED

Apstiprinu saņemto dispečera komandu.